**Resălbăticire...**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub dalele de marmură ale luminii nenăscute

tremură un suflet în care latră dureri

ce păreau de mult uitate.

Nu la amăgitoarea lună latră,

ci la confrații mult mai tineri

ce se înfruptă, cu gura plină, din sângele meu.

Nici nu mai știu ce-i vechi și ce e nou

în haita sălbăticită de dureri,

nu mai știu ce-i azi,

ce-i ieri,

ce-i nevinovăție și păcat,

ce-i alb

și ce-i negru.

Știu doar că

resălbăticirea după colapsul durerilor

mă va scutura

din scrumul incandescent,

teribil,

și mă va legăna în palma primăverii

ce nu va mai pleca....